Trondheim 20. september 2017

**Protokoll Interimsstyremøte nr 3 -2017**

Tilstede: Tore Rømo, Terje Roel, May Romundstad og Hanna Blengsli Kværnø

Forfall: Benthe Asp, Maria Bergsrønning Tanemsmo, Per-Otto Røiseng og Olav Noteng

Adm: Bjørn Høgsnes og Kjell Bjarne Helland

Sted: Scandic Hell

Tid: Tirsdag, 19. september 2017

**Saksliste interimsstyremøte nr. 3 - 2017**

Sak 17/17           Protokoll Interimsstyremøte nr 2/17

Sak 18/17           Saker som ønskes å meldes inn

Sak 19/17           Utredningsdokumentet

Sak 20/17           Innstilling ny Valgkomite

Sak 21/17           Resultat «TestTinget»

Sak 22/17           Forslag sekretærer(foreslår en fra NTIK og en fra STIK)

Sak 23/17           Forslag ordstyrer(foreslår en fra NTIK og en fra STIK)

Sak 24/17           Forslag underskrive protokoll

Sak 25/17           Budsjett 2018

Sak 26/17           Valg revisor

**Kommentar til innkallingen:**

Ingen

**Kommentar til sakslista:**

Ny sak - sak 18/2017 Logo Trøndelag Idrettskrets

**Interimsstyret**

**«Trøndelag Idrettskrets»**

Tore Rømo

Møteleder

# Sak 17/2017 Protokoll

**Saksvedlegg**

1. Protokoll Interimsstyremøte nr 2/17, datert 7. september 2017

**Vedtak:**

**Enstemmig vedtatt**

# Sak 18/2017 Logo «Trøndelag Idrettskrets»

**Saksvedlegg**

a)Svar fra NIF v/Per Tøien

**Saksfremlegg**

Viser til tidligere sak 14/2017.

Saken har da vært til behandling hos NIF v/Per Tøien.

Bruken av logoer er strengt regulert. Idrettskretsene kan ikke ha andre logoer enn den som er godkjent og beskrevet i profilhåndboken.

Dersom den nye kretsen ønsker en visuell tilknytning til Norges idrettsforbund gjennom logo med ringer, må logoen være lik den Sør-Trøndelag idrettskrets har brukt til nå, med navneendringen.

**Vedtak:**

**Logo for «Trøndelag Idrettskrets» blir i henhold til NIFs profilhåndbok.**

**Vedtaket var enstemmig**

# Sak 19/2017 Utredningsdokumentet

**Saksvedlegg**

a)Forslag Utredningsdokument

**Saksfremlegg**

Viser til tidligere sak 13/2017.

I forbindelse med sammenlåingsprosessen ble det bestemt at det skulle utarbeides et Utredningsdokument. Dette er det jobbet med i hele prosessen og flere punkter ferdigstilt. Noen av punktene er gjennomført med gruppearbeid/samling for særkretser/regioner, idrettsråd og fleridrettslag. Det er også gjennomført flere questbackundersøkelser som er sendt alle særkretser/regioner, idrettsråd og fleridrettslag i begge fylker. I tillegg er det gjennomført flere møter(sone, lederråd, ledermøte, dialogmøter osv).

Innholdet i Utredningsdokumentet er kategorisert slik:

* Bakgrunn for arbeidet
* Mandat og målsetting for utredningen
* Nå-situasjon
* Oppgaver og leveranser i fremtidig organisasjon
* Ressursbehov og kapasiteter i fremtidig organisasjon
* Konsekvenser av ny organisering
* Organisasjonsmodeller
* Veien videre-tidslinje

Utredningsdokumentet vil bli i sin helhet bli gjennomgått

**Vedtak:**

**De endringer og innspill som ble gitt i møte, innarbeides i det endelige Utredningsdokumentet som behandles i Interimsstyremøte nr 4/17.**

# Sak 20/2017 Valgkomite «Trøndelag Idrettskrets»

**Saksvedlegg**

a)Ingen

**Saksfremlegg**

På det planlagte konstituerende Idrettskretstinget den 26. november 2017 skal det blant annet velges ny Valgkomite for «Trøndelag Idrettskrets». Formalkravene for disse finner man i NISs lov §5-9 i) *foreta følgende valg – valgkomite med leder og 2 medlemmer med en vararepresentant for neste idrettskretsting*

**Vedtak:**

**Vedtak er inndelt i ulike deler:**

**1)Valgkomite «Trøndelag Idrettskrets» skal bestå av 1 leder, 2 medlemmer og en vararepresentant jfr NIFs lov.**

**2)Forslag til kandidater diskuteres i styrene i NTIK og STIK og meldes tilbake til Interimsstyret senest 25. oktober 2017.**

**Vedtaket var enstemmig.**

# Sak 21/2017 Resultat «TestTinget»

**Saksvedlegg**

a)Oppsummering «TestTinget»

**Saksfremlegg**

I forbindelse med sammenslåingsprosessen ble det invitert til et dialogmøte som fikk navnet «TestTing». Bakgrunnen for dette var å få best mulig grunnlag for de forslag som fremlegges på det planlagte konstituerende idrettskretstinget den 26. november 2017.

Det var ønsket representasjon fra følgende organisasjonsledd:

* 4 særkretser/regioner (to fra hvert fylke)

• 4 IR (to fra hvert fylke)

• 4 fleridrettslag (to fra hvert fylke)

Organisasjonsledd som var tilstede var:

Nord-Trøndelag Skikrets, Sør-Trøndelag Skikrets, Nord-Trøndelag Bedriftsidrettskrets, Norges Håndballforbund region Nord, Idrettsrådet i Trondheim, Ørland Idrettsråd, Steinkjer Idrettsråd, Stjørdal Idrettsråd, Byåsen IL og Varden IL.

Sakene som var til diskusjon var:

*•* Ny lov

o Delegatmodeller

o Størrelser

o Delegat, observatørroller

o Mandater

• Sonemodell

o Innhold

o Rolleavklaringer

• Avstemming forventninger/gjensidige

**Vedtak:**

**De kommentarer og innspill som kom på «TestTinget» tas med i den videre vurderingen før endelig behandling i Interimsstyremøte nr 4/2017.**

# Sak 22/2017 Forslag sekretærer/referenter

**Saksvedlegg**

a)Ingen

**Saksfremlegg**

På det planlagte konstituerende idrettskretstinget den 26. november 2017 skal det i henhold til NIFs lov(Lovnorm for idrettskretser) §15 – 3, også velges sekretær(er)/referenter.

Det foreslås at man velger en med organisasjonstilhørighet fra dagens NTIK og en fra dagens STIK.

**Vedtak:**

**Forslag til referenter som fremlegges tingdelegatene på det planlagte konstituerende idrettskretstinget blir forespurt og forslag legges frem for Interimsstyremøte nr 4/17.**

**Vedtaket var enstemmig.**

# Sak 23/2017 Forslag Ordstyrer/Dirigent

**Saksvedlegg**

a)Ingen

**Saksfremlegg**

På det planlagte konstituerende idrettskretstinget den 26. november 2017 skal det i henhold til NIFs lov(Lovnorm for idrettskretser) §15 – 3, også velges dirigent/ordstyrer.

Det foreslås at man velger en med organisasjonstilhørighet fra dagens NTIK og en fra dagens STIK.

**Vedtak:**

**Forslag til dirigenter som fremlegges tingdelegatene på det planlagte konstituerende idrettskretstinget er:**

**Kirsti Jaråker(STIK) og Terje Wist(NTIK)**

**Vedtaket var enstemmig.**

# Sak 24/2017 Forslag Underskrive protokoll

**Saksvedlegg**

a)Ingen

**Saksfremlegg**

På det planlagte konstituerende idrettskretstinget den 26. november 2017 skal det i henhold til NIFs lov(Lovnorm for idrettskretser) §15 – 3, også velges to representanter til underskrive protokollen som blir utarbeidet fra det konstituerende idrettskretstinget.

Det foreslås at man velger en med organisasjonstilhørighet fra dagens NTIK og en fra dagens STIK. I tillegg at den ene kommer fra særkrets/region og den andre fra idrettsråd.

**Vedtak:**

**Forslag til kriterier for underskrift av protokoll vedtas. Dette forslaget fremlegges tingdelegatene på det planlagte konstituerende idrettskretstinget.**

**Vedtaket var enstemmig.**

# Sak 25/2017 Budsjett 2018

**Saksvedlegg**

a)Forslag ramme budsjett 2018 med forutsetninger

**Saksfremlegg**

På det planlagte konstituerende idrettskretstinget den 26. november 2017 skal det i henhold til NIFs lov(Lovnorm for idrettskretser) §15 – 5 skal det også behandles et langtidsbudsjett for den nye idrettskretsen.

På det planlagte konstituerende idrettskretstinget den 26. november 2017 vil det bli fremlagt et forslag til rammebudsjett med forutsetninger.

Budsjettet er basert på erfaringstall fra dagens to idrettskretser. Neste år, 2018 vil være et år hvor «sammensmeltningen» av de to idrettskretsene vil pågå det meste av året. Dette har den konsekvens at budsjetteringen da vil måtte preges av kjente størrelser og aktiviteter.

På det ordinære idrettskretstinget i april 2018 vil langtidsbudsjettet for hele tingperioden bli behandlet. Det er også en mulighet for at det kan være nødvendig med «revisjon» av 2018 budsjettet her.

**Vedtak:**

**Innspill og kommentarer som fremkom under gjennomgangen tas med i den videre budsjettprosessen. Endelig forslag budsjett 2018 med forutsetninger, legges frem i Interimsstyremøte nr 4/2017.**

**Vedtaket var enstemmig.**

# Sak 26/2017 Valg revisor

**Saksvedlegg**

a)Ingen

**Saksfremlegg**

På det planlagte konstituerende idrettskretstinget den 26. november 2017 skal det i henhold til NIFs lov(Lovnorm for idrettskretser) §15 – 7, også *engasjere statsautorisert/registrert revisor til å revidere kretsens regnskap.*

Idrettskretsene har i dag to ulike revisjonsselskaper som de benytter.

Administrasjonen ivaretar videre oppfølging og valg av revisor. Dette vil bli fremlagt Interimsstyret og deretter på det planlagte konstituerende idrettskretstinget.

**Vedtak:**

**Enstemmig vedtatt.**